open-index/open-wikipedia-markdown huggingface dataset:
Slepáňovité

**Slepáňovité** *(Typhlopidae)* je čeľaď hadov patriacich do nadčeľade *[[Scolecophidia]]*

## Opis
Hady sú malé (dosahujú dĺžku 15-40 cm, väčšinou 20-30 cm), štíhle s hladkými, lesklými šupinami, valcovitým telom a krátkym chvostom. Chvost býva často ukončený malým tŕňom. Sfarbenie tela je hnedé, sivé, čierne alebo ružovkasté, niektoré druhy majú naznačené pruhy, alebo svetlé škvrny. Všetky majú zuby len v hornej čeľusti. Zakrpatené oči sú malé a potiahnuté šupinami. Všetky slepáňovité žijú pod zemou, kde sa živia termitmi a mravcami. Vyhýbajú sa  suchej pôde. Spôsob rozmnožovania nie je známy. Pravdepodobne kladú vajíčka. 

## Rozšírenie
Slepáňovité sú rozšírené v Južnej Amerike,Strednej Amerike, v Afrike (južne od Sahary), južnej Ázii až do Taiwanu a v Austrálii. Jeden druh žije aj v juhovýchodnej Európe.

## Systematika
Čeľaď Slepáňovité (Typhlopidae) má 6 (5) rodov zahŕňajúcich 218 druhov

* rod *[[Acutotyphlops]]*
* rod *[[Cyclotyphlops]]* -  jediný druh: *[[Cyclotyphlops|Cyclotyphlops deharvengi]]*
* rod *[[Ramphotyphlops]]* - slov. slepáň
* rod *[[Rhinotyphlops]]* - slov. slepáň
* rod *[[Typhlops]]* - slov. slepáň
* rod *[[Xenotyphlops]]* - jediný druh:  *[[Xenotyphlops grandidieri]]* (niekedy ako *[[Typhlops grandidieri]]* z rodu *[[Typhlops]]*)

## Literatúra
*Mattison - Hady ISBN 80-7181-479-2
*kol. Zviera ISBN 80-551-0375-5 
*Typhlopidae 

## Iné projekty
Gejza (knieža)

**Gejza** (* 947/950 – † 997) bol v rokoch cca 967 – cca 971 knieža buď Biharska alebo Nitrianskeho kniežatstva a potom v rokoch 971997 (veľko)knieža Uhorska. Bol Arpádov pravnuk. 

Gejza vytvoril kniežatstvo z bývalého Blatenského a Nitrianskeho kniežatsva a za jedno zo sídiel si zvolil Ostrihom na sútoku Hrona a Dunaja. Potom povolal bavorských misionárov a neskôr aj sv. Vojtecha so skupinou misionárov z Čiech. 

## Rodina
* otec: Takšoň
* brat: Michal (nitrianske knieža v rokoch cca 970 – cca 995)
* manželka:
** Šarolta zvaná Beleknegini, mladšia dcéra sedmohradského kniežaťa Júlia I. (Gyula, ktorého brata Júlia II. nemecké zdroje spomínajú ako Slovana Prokuja)
** podľa niektorých názorov však mal aj druhú manželku, poľskú kňažnú Adelaidu, ktorá bola matkou Vajka
* deti:
** 5 dcér (z toho jedna mala za manžela Ota Orseola a jej syn bol potom Peter Orseolo; ďalšia mala za manžela Samuela Abu; a iná zas Boleslava Chrabrého)
** jeden syn Vajk = Štefan I.

## Životopis
Keď sa stal kniežaťom Uhorska po otcovej smrti v roku 971, sídlil v Ostrihome. Jeho manželka, tak ako manželky nasledujúcich uhorských kráľov, sídlila vo Vespréme. Gejza fakticky ovládal iba Zadunajsko, prostredníctvom manželstva so Šaroltou (967) aj Sedmohradsko a čiastočne aj Nitriansko, kde ako údelné knieža vládol podľa rozhodnutia Takšoňa jeho brat Michal. Gejza mal neskôr obavy pred bratovou mocou, ktorá značne narástla, a preto nechal Michala v r. 995 odstrániť a do Nitry dosadil svojho syna Vajka/Štefana. 

Gejza sa všeobecne považuje za vládcu, ktorý začal vytvárať uhorský štát, teda pripájať okolité územia ovládané lokálnymi staromaďarskými náčelníkmi k zadunajskému územiu ovládanému ním samým. Tento proces ukončil až jeho syn Štefan začiatkom 11. storočia. Správny systém štátu prebral od miestneho slovanského obyvateľstva (Veľká Morava a podobne). 

Okolo roku 971/972 bola z popudu Pilgrima, pasovského biskupa, podniknutá prvá misia s cieľom konvertovať Gejzu a uhorskú šľachtu na kresťanskú vieru. Podľa niektorých zdrojov bola misia úspešná, podľa iných podobnne ako početné neskoršie bavorské misie, bola neúspešná a až misia pražského biskupa Vojtecha a opáta Astrika v roku 982 alebo 995 bola v tomto smere úspešná. Zrejme za vlády Gejzu vzniklo Vesprémske biskupstvo, prvé uhorské biskupstvo. Podiel slovanského obyvateľstva v Uhorsku bol vtedy taký veľký, že biskup Pilgrim považoval Uhorsko za jednu zo svojich slovanských cirkevných provincií.

## Referencie

## Literatúra

## Iné projekty

Kategória:Arpádovci
Kategória:Vládcovia Nitrianskeho kniežatstva
Kategória:Vládcovia Uhorska
Kategória:Narodenia v 10. storočí
Kategória:Úmrtia v 997
Sanok

**Sanok** (ukr. *Сянік*, jidiš *Sonik*) je mesto na juhovýchode Poľska v Podkarpatskom vojvodstve, powiat sanocki. V roku 2008 malo približne 40 000 obyvateľov. 

Mestský štatút mu bol udelený v roku 1339. Sanok sa rozprestiera na brehoch rieky San. Nachádza sa v samotnom srdci Sanockého údolia. Sanok bol založený roku 1339 poľským kniežaťom Jurajom II. Sanok sa stal iba jedným z miest na obchodnej trase do Uhorska.
Počas 19. storočia Sanok začal postupne strácať význam v prospech priemyslu. Sanok je vstupom do Beskýd (Bukovské vrchy, pol. *Bieszczady*), mnoho autobusov smeruje do Rzeszówa.

V Sanoku je socha oddychujúceho dobrého vojáka Švejka, ktorý si vychutnáva "opušťak" na lavičke po dobrom pochode krajinou. 
Od mesta Sanok smerom na obce Załuż a Lesko bolo v rokoch 1940 až 1941 vybudované súvislé pásmo železobetónových bunkrov Molotovovej línie .

## Hospodárstvo a Priemysel
Najznámejšie spoločnosti :  
* Autosan , priemyselná firma predvojnového Poľska, vzniknutých z priemyslu Rakúsko-Uhorska v 1832, výrobca autobusov, člen skupiny Zasada Mercedes Group.
* Stomil Sanok , priemyselná firma predvojnového Poľska, gumárenského priemyslu vzniknutá v Sanoku v roku 1932, producent klinových remeňov.

## Šport
* SKH Sanok, sanocký hokejový klub

## Múzeum ľudovej architektúry v Sanoku
Muzeum Budownictwa w Sanoku je skanzen, ktorý sa nachádza v Sanoku. Bol sprístupnený v roku 1958 a je najstarším zariadením svojho druhu na Poľsku. Na ploche  je rozmiestnených 200 objektov, ktoré prezentujú ľudovú kultúru a staviteľstvo dvoch etník: poľského a rusínskeho obyvateľstva. Objekty pochádzajú z 17. a 20. storočia a typologicky patria k dreveným stavbám karpatského typu .
thumb|left|Sanok-Skanzen. Čerpanie ropy pomocou pumpy Etnografický skanzen v Sanoku je najväčším poľským múzeom v prírode. Koho zaujímajú ikona, obrazy (Beksinski) mal by zájsť do centra mesta na mestský hrad, kde sídli Muzeum Historyczne w Sanoku.

## Osobnosti mesta
* Gregor zo Sanoka (* 1407- † 1477), rímskokatolícky metropolita ľvovský, renesančný mysliteľ a humanista „poeta natus“, diplomat a novelista;
* Martin Dziuban  (* 1892 – † 1970), slovenský lekár, parazitológ
* Adam Joachim Vetulani (* 1901 – † 1976) historik
* Adam Fastnacht (* 1913- † 1987) historik
* Zdzisław Beksiński (* 1929 – † 2005) poľský maliar 

## Partnerské mestá
*  Humenné, (Slovensko)
*  Cestas, (Francúzsko)
*  Fürstenwalde, (Nemecko)
*  Reinheim, (Nemecko)
*  Gyöngyös, (Maďarsko)
*  Östersund, (Švédsko)

## Galéria

Image:Sanok view.jpg|Letecká snímka, v popredí kláštor
Image:Sanok main market.JPG|Námestie
Image:Sanok kościuszki street.JPG|ulica Kościuszki
Image:Sanok3maja.JPG|ulica 3 Maja


## Referencie


## Iné projekty

## Externé odkazy
Oficiálna stránka


Kategória:Mestá v Podkarpatskom vojvodstve
Kategória:Powiat sanocki
Vretenicovité

**Vretenicovité** *(Viperidae)* je čeľaď hadov.

## Rozšírenie
Vretenicovité sú rozšírené od južnej Sibíri a Japonska smerom na juh do Indie a Afriky, na západ do Škandinávie, Anglicka a Španielska. Žijú tiež v Strednej a Južnej Amerike (od Kanady do Argentíny).

## Opis
Dosahujú dĺžku  – , väčšinou  – . Majú zavalité telo so zreteľne oddelenou hlavou a oči so zvislou elipsovitou zrenicou. Jedové zuby sú solenoglyfného typu (mohutné dlhé zahnuté zuby na hornej čeľusti vpredu s kanálikom). Sú sfarbené od jasnozelenej s červenými škvrnami do sýtohnedej alebo čiernej, zväčša so vzorom tmavých škvŕn na svetlejšom chrbtovom základe.

## Systematika

### Aktuálny systém
Čeľaď vretenicovité (Viperidae):
* podčeľaď vretenice (v užšom zmysle)/pravé vretenice (v užšom zmysle) (Viperinae)  – vrátane niekedy vyčleňovaného taxónu Causinae
* podčeľaď Azemiopinae – jediný rod Azemiops
* podčeľaď štrkáče (Crotolinae)

### Príklady staršieho systému

Čeľaď vretenicovité (Viperidae):
* podčeľaď vretenice (v užšom zmysle)/pravé vretenice (v širšom zmysle) (Viperinae)- zahŕňa taxóny Viperinae, Causinae a Azemiopinae zhora
* podčeľaď štrkáče (Crotolinae)

Rad vretenice (Viperiformes):
* čeľaď **vretenicovité v užšom zmysle** (pravé vretenice v širšom zmysle) – zahŕňa taxóny Viperinae, Causinae a Azemiopinae zhora
* čeľaď štrkáčovité (Crotolidae)

## Iné projekty
Heinkel He 51

**Heinkel He 51** bol nemecký jednomiestny dvojplošník vyrábaný vo viacerých verziách. Najskôr bol dodávaný ako stíhačka, neskôr ako hydroplán a napokon aj na pozemné útoky. Vyvinutý bol z lietadiel typu Heinkel He 37 a Heinkel He 49, ktoré boli v službe už dlhší čas.

## Vznik a vývoj
He 51 bol klasický dvojplošník, prvýkrát vzlietol roku 1933, kedy ešte Luftwaffe musela byť utajená. Dodávky začali v júli 1934. Lietadlo bolo zamýšľané ako náhrada za Arado Ar 65 a Arado Ar 68, ale všetky tri typy boli vyradené rovnako. He-51 bol zastaraný už na začiatku výroby a po vyrobení 75ks bola výroba zmenená na verziu B-2 {prieskumný hydroplán 80ks} a potom na verziu C-1 (ľahké bojové lietadlo, 79 ks).

## Operačné nasadenie
6.8.1936 poslali Nemci do Španielska 6 týchto lietadiel. Po dovezení 12 lietadiel boli sformované 3 letky; Légia Kondor bola sformovaná v novembri. Dodávky pokračovali až do konca  občianskej vojny, v ktorej He-51 stáli proti starším dvojplošníkom.

Výhoda týchto strojov však netrvala dlho. Stretnutia s I-15 a jednoplošníkmi I-16 boli beznádejné. HE-51 boli preto presunuté na podporu pozemných vojsk a potom na cvičné účely. 
46 strojov ktoré prežili vojnu bolo presunutých k novým 15 a v Španielsku slúžili viacúčelovo až do roku 1952.

Po skúsenostiach zo Španielska bolo jasné, že dvojplošníky vo letectve končia. Aj keď dvojplošníky Fiat boli lepšie ako Heinkel, na rýchle I-16 však šancu nemali. Všetci prítomní sa poučili, že rýchlosť prevažuje nad obratnosťou. 

V 2. svetovej vojne už žiaden HE-51 neslúžil ako stíhač. Používali sa ako cvičné a viacúčelové stroje.

## Užívatelia
24px **[[Bulharsko]]**
* Bulharské vzdušné sily zakúpili 12 strojov Heinkel He-51.
24px **[[Nemecko]]**
* *[[Luftwaffe (Wehrmacht)|Luftwaffe]]*
 **[[Frankistické Španielsko|Španielsky štát]]** 
* Španielske vzdušné sily

## Špecifikácia (He 51B-1)
### Technické údaje
* **Posádka**: 1
* **Dĺžka:** 
* **Rozpetie krídel:** 
* **Výška:** 
* **Nosná plocha:** 
* **Hmotnosť (prázdná):** 
* **Pohonná jednotka:** vodou chladený dvanásťvalec BMW VI7,3Z
* **Výkon pohonnej jednotky:** 559&nbsp;kW (750&nbsp;hp)

### Výkony
* **Maximálna rýchlosť:** /h
* **Dostup:** 
* **Dolet:** 

### Výzbroj
* 2× guľomet MG 17

Kategória:Nemecké stíhacie lietadlá
Kategória:Heinkel
Prípor (národná prírodná rezervácia)

thumb|Značka
**Prípor** je národná prírodná rezervácia v pohorí Malá Fatra a je súčasťou Národného parku Malá Fatra. Patrí do katastrálneho územia obcí Belá, Dolná Tižina, Krasňany v okrese Žilina.
 
Nachádza sa na severných svahoch Malého Kriváňa. Bola vyhlásená v roku 1980, má výmeru . Na území rezervácie platí 5. stupeň ochrany. V rezervácii sa zabezpečuje ochrana prirodzených lesných spoločenstiev s prechodom do kosodreviny a alpských lúk na geologicky pestrom podloží kryštalických a karbónových hornín. Vyskytujú sa tu viaceré chránené rastlinné a živočíšne druhy.
 
Pramení tu Beliansky potok.

## Referencie

## Iné projekty

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Žilina
Kategória:Belá (okres Žilina)
Kategória:Dolná Tižina
Kategória:Krasňany (okres Žilina)
Music and Lyrics

**Music and Lyrics** je americká romantická komédia od Warner Bros. z roku 2007. Uvedená bola 9. februára v Spojenom kráľovstve. Vo filme hrá Hugh Grant ako *Alex Fletcher* a Drew Barrymoreová ako *Sophie Fisher*. Film rozpráva príbeh o ich snahe napísať pieseň pre speváčku menom *Cora Corman*, ktorú hrá Haley Bennettová, a o ich vzájomnom vzťahu.

Kategória:Filmy z 2007
Kategória:Filmy USA
Kategória:Filmy podľa názvu
Unreal Tournament

***Unreal Tournament***, skrátene **UT**, (niekedy tiež označovaný ako ***UT99***, ***UT Classic***, ***UT1***, alebo ***UT:GOTY*** kvôli odlíšeniu od podobných herných titulov ako *[[Unreal Tournament 2003]]*, *[[Unreal Tournament 2004]]* a *[[Unreal Tournament 3]]*) je populárna akčná počítačová hra a videohra. Hra bola vyvinutá spoločnosťami Digital Extremes a Epic Games. Hra bola vydaná v roku 1999 firmou GT Interactive ako doplňujúci titul k hre Unreal so zameraním na hru viacerých hráčov.

## Gameplay
### Zbrane
* Impact Hammer
* Chainsaw
* Translocator
* Enforcer
* Bio-Rifle
* Shock Rifle
* Pulse Gun
* Ripper
* Minigun
* Flak Cannon
* Rocket Launcher
* Sniper Rifle
* Redeemer

## Systémové požiadavky
;Microsoft Windows
* Intel Pentium 200&nbsp;MHz / AMD K6 200&nbsp;MHz alebo výkonnejší procesor
* 32&nbsp;MB RAM
* DirectX 7.0 alebo vyšší
* PCI grafická karta s 4&nbsp;MB VRAM
* 300&nbsp;MB HDD
* 4x CD-ROM
* Windows 95

;Linux 
* Procesor Pentium II
* 64&nbsp;MB RAM
* XFree86 3.3.5
* Grafická karta podporujúca rozlíšenie aspoň 640x480
* 550&nbsp;MB HDD
* OSS kompatibilná zvuková karta
* Linux kernel verzie 2.2.x

## Referencie

## Externé odkazy
* Oficiálna stránka 

Kategória:First-person shooter
Kategória:Unreal
Kategória:Počítačové hry z 1999
Kategória:Hry pre PlayStation 2
Kategória:Epic Games
Kategória:Počítačové hry

Kategória:Hry pre Windows
Koralovcovité

**Koralovcovité**  alebo **korálovcovité**  (*Elapidae*) je čeľaď hadov.

## Rozšírenie
Táto čeľaď je rozšírená v Ázii, Afrike, Severnej a Južnej Amerike a v Austrálii. Mornáre sa vyskytujú v oblasti od pobrežia Ázie po východnú Afriku, Austráliu a tropickú Ameriku.

## Opis
Dosahujú dĺžku  – , väčšinou  – . Majú zavalité telo so širokou hlavou alebo štíhle telo *(mornáre)* s chvostom splošteným do veslovitého tvaru. V očiach je okrúhla zrenica. Všetky druhy majú proteroglyfné jedové zuby (nie veľmi veľké jedové zuby umiestnené vpredu, na prednej strane s hlbokou ryhou, niekedy uzavretou do kanálika). Sfarbené sú zväčša do siva, hneda alebo čierna, často s prstencami, krúžkami alebo priečnymi pásmi. Niektoré druhy sú svetlozelené, pri koralovcoch sa striedajú červené, žlté a čierne prstence.

## Taxonómia
Koralovcovité sa najnovšie delia na dve podčeľade:
*podčeľaď Elapinae
*podčeľaď Hydrophiinae

Tieto podčeľade sa niekedy klasifikujú ako (samostatné) čeľade Elapidae (v užšom zmysle) a Hydropiidae.

Do týchto podčeľadí sú rozdelené nasledujúce rody:

## Poznámka
Podčeľade Laticaudinae a Hydrophiinae sa niekedy zaraďujú ako samostatná čeľaď Hydrophiidae.

## Referencie

## Iné projekty
Rozdeľuj a panuj

**Rozdeľuj a panuj** alebo **rozdeľ a panuj** alebo (po latinsky) **divide et impera**  je výrok znamenajúci: snaž sa protivníkov rozdeliť a medzi sebou znepriateliť, o to ľahšie získaš nad nimi nadvládu. Ide o stratégiu najmä v zahraničnej aj vnútornej politike a vojenstve.

Slovné spojenie pochádza pravdepodobne až od N. Machiavelliho (rok 1532). Stratégia je však staršia, prvýkrát je doložená v starovekej Číne (Sun-c’ asi 500 pred Kr.) a používali ju aj v starovekom Ríme či Filip II. Macedónsky. V slovenských dejinách sa vyskytuje nepriamo v legende o Svätoplukovi, keď mocný vladár odovzdáva svojim trom synom zväzok prútov, ktoré keď budú držať pokope, tak ich ľahko nerozlomia.

## Pozri aj
*Agent provokatér
*Argumentum ad hominem
*Nenávistný prejav

## Zdroje
*
*

Kategória:Latinské výrazy
New Mexico (trieda lodí)

**Trieda New Mexico** bola trieda bojových lodí Spojených štátov amerických. Vo vyhrotenej situácii v roku 1913, keď sa dala každú chvíľu očakávať vojna na európskom kontinente, sa novovzniknutá veľmoc Japonsko rozhodlo vyzbrojiť svoje námorníctvo novými bojovými loďami odpovedajúcimi najnovším štandardom (dokončovaná trieda Fuso a začínajúca trieda Ise). Ako reakcia na toto zbrojenie vznikla myšlienka, postaviť triedu Nevada a *triedu Pennsylvania*. Následne nato v roku 1914 vypukol v Európe konflikt, ktorý donútil Spojené štáty zosilniť výzbroj svojho námorníctva. Rozhodnutie malo za následok stavbu triedy New Mexico.

Konštrukčne vychádzala práve z triedy trieda Nevada a Pennsylvania. Nadviazala na štandardné bojové lode medzivojnového obdobia, a to od triedy Nevada, cez Pennsylvaniu, *New Mexico*, Tennessee až po triedu Colorado.

Boli postavené tri jednotky:
* New Mexico
* Mississippi
* Idaho

V súlade so zaužívanými postupmi boli jednotky triedy pomenované po štátoch USA, Nové Mexiko, Mississippi a Idaho.

Trieda mala jednotky s výtlakom 32 000 ton. Hlavná výzbroj pozostávala z kalibru 356 mm, a to v štyroch vežiach (oproti trom vežiam na predchádzajúcich triedach), každá s troma hlavňami, pričom na rozdiel od predchádzajúcich tried mali hlavne kaliber 365mm/50cal (oproti 365mm/45cal.). Každá hlaveň mala samostatné uloženie, čo zvýšilo rýchlosť streľby a znížilo riziko výpadku celej batérie v prípade poškodenia veže (lôžka, či ložiska). Sekundárna výzbroj pozostávala z 25 diel kalibru 127 mm (neskôr zredukovaných na 14), umiestnených v kazematách po bokoch lodí. Vtedy štandardne používané kazematy, sa neskôr ukázali ako krok späť, pretože výzbroj v nich bola použiteľná len na pokojnom mori. Toto pomocné delostrelectvo bolo neskôr demontované. V od počiatku do polovice tridsiatich rokov podstúpili jednotky rekonštrukciu, aj keď to bolo náročné, no kvôli Washingtonskej konferencii, ktorá obmedzovala stavbu nových jednotiek nevyhnutné, vzhľadom na zachovanie konkurencieschopnosti a bojovej pripravenosti. Hneď od počiatku mali kliprovú provu, čo zlepšovalo plavebné vlastnosti. Na jednotke New Mexico boli experimentálne namontované parné turbíny ktoré poháňali generátory, a tie následne elektromotory na lodných skrutkách.

Do diania prvej svetovej vojny nestihli zasiahnuť, pretože neboli prevzaté námorníctvom, s výnimkou USS Mississippi, ktorá však až do konca vojny vykonávala tréningové plavby.

Počas vypuknutia druhej svetovej vojny sa všetky jednotky nachádzali mimo Pearl Harbor, takže neboli poškodené. Navyše všetky sa dočkali konca vojny, a boli vyradené z námorníctva v polovici päťdesiatych rokov s výnimkou New Mexica, ktorá bola vyradená rok po vojne.

## Pozri aj
* Zoznam tried bojových lodí

## Iné projekty

## Externé odkazy
* Stránka o bojovej lodi New Mexico. 


New Mexico
David Brown

**David Brown** môže byť:

* americký astronaut, pozri David McDowell Brown
* kanadský tenista, pozri David Brown (tenista)
* americký hudobník, člen skupiny Santana, pozri David Brown (hudobník)

Brown, David
Belianska dolina

**Belianska dolina** môže byť:
* Belianska dolina (Veľká Fatra)
* Belianska dolina (Malá Fatra)
* Belianska dolina (Vysoké Tatry)
Partido Independentista Puertorriqueño

náhľad|210px|''Portorická strana nezávislosti (PIP)'' - vlajka
**Partido Independentista Puertorriqueño**, skratka **PIP** (doslova *Portorická strana nezávislosti*) je politická strana v Portoriku, ktorá má vo svojom programe nezávislosť Portorika od Spojených štátov. Je to jedna z troch hlavných politických strán a druhá najstaršia spomedzi registrovaných politických strán a hnutí v Portoriku.

Kategória:Politické strany v Portoriku
Kategória:Portoriko
Chleb (národná prírodná rezervácia)

**Chleb** je národná prírodná rezervácia, nachádza sa v pohorí Malá Fatra a okrem vrcholovej časti Chlebu zasahuje na jeho severné svahy.

Bola vyhlásená v roku 1967 a posledná novelizácia bola uskutočnená výnosom MK SSR č.1160/1988-32 z 30. júna 1988. Rezervácia má výmeru . Nachádza sa v katastrálnom území obcí Šútovo, Terchová a Turany. Rezervácia je ohraničená vrchmi Veľký Kriváň, Hromové a z vrcholu Chlebu sa rozprestiera po jeho južnom svahu, kde pramení rieka Varínka. Je súčasťou Národného parku Malá Fatra. Na území rezervácie platí 5. stupeň ochrany. 

Chráni pestrý a zachovaný geobiocenologický komplex s bralnatými partiami, roklinami a kamennými morami, ktoré sa nachádzajú na severnej strane Chleba. Sú tu zachovalé spoločenstvá kosodreviny a alpských lúk. Žijú a rastú tu vzácne druhy živočíchov a rastlín. 

## Referencie

## Pozri aj
*Chleb

## Iné projekty

## Externé odkazy
* Poloha na turistickej mape

Kategória:Chránené územia Národného parku Malá Fatra
Kategória:Národné prírodné rezervácie v Žilinskom kraji
Kategória:Chránené územia v okrese Žilina
Kategória:Chránené územia v okrese Martin
Belianska dolina (Malá Fatra)

**Belianska dolina** je dolina v Malej Fatre.

## Poloha
Dolina sa tiahne od severozápadu na juhovýchod. Začína vo výške cca  na konci obce Belá. Končí na severných svahoch Malého Kriváňa vo výške cca  kde sa nachádza Národná prírodná rezervácia Prípor. Dolina rozdeľuje katastrálne územie obce Belá a Dolná Tižina.

## Opis
Dolinu ohraničujú kopce s hustým porastom prevažne bukových lesov so skalnatými útvarmi. Skaly na vrchu Kykula () sú pekným vyhliadkovým bodom a vhodným miestom pre horolezecké športy. Na začiatku doliny sa nachádzajú rekreačné chaty. V doline sa nachádza osada Frankovci. 

Dolinou preteká Beliansky potok, ktorý je regulovaný a funguje ako rezervoár pitnej vody pre blízke obce

## Prístup
Prístup je možný po asfaltovej a upravenej ceste až k závore, ktorá bráni prejazdu vozidiel k chránenej oblasti. Smerom k Malému Kriváňu cesta pokračuje a mení sa na chodník.

náhľad|center|Malý Kriváň na konci doliny, vľavo Belské skaly

## Pozri aj
* Beliansky potok
* Belá
* Malý Kriváň

## Iné projekty

## Zdroj
**Malá Fatra - Vrátna, Letná turistická mapa 1:50 000*, Vojenský kartografický ústav, š.p., Harmanec, 2000

Kategória:Doliny Malej Fatry
Kategória:Belá (okres Žilina)
David McDowell Brown

**David McDowell Brown** (*16. apríl 1956, Arlington, Virgínia, USA - † 1. február 2003, nad Texasom) bol americký astronaut. Zahynul pri svojom prvom lete do vesmíru Columbia STS-107, kde letel v úlohe prvého letového špecialistu. Columbia sa rozpadla pri návrate do atmosféry počas pristávania, keď do jej krídla vnikla žeravá plazma a spôsobila jej deštrukciu. Nikto zo sedemčlennej posádky neprežil.

## Život
David Brown sa narodil v Arlingtone v štáte Virginia. Abslovoval školy Yorktown High School, potom College of William and Mary v odbore biológia a napokon získal doktorát na Eastern Virginia Medical School v odbore medicína. Štúdium ukončil v roku 1982. Medzi školami sa venoval na budúceho astronauta dosť nezvyčajnému povolaniu – cirkusovej akrobacii. Po dokončení školy pracoval pre námorníctvo ako lekár. Slúžil v západnom Pacifiku na lietadlovej lodi USS Carl Vinson. V roku 1988 bol vybraný na pilotný výcvik. Lietal na stroji F-18 Hornet, slúžil okrem iného tiež v Japonsku na plaube lietaldovej lode USS Indepence. V apríli 1996 mal nalietaných 2700 hodín. 1. mája 1996 sa stal astronautom a absolvoval základný dvojročný výcvik. Po jeho skončení sa venoval príprave experimentov pre Medzinárodnú vesmírnu stanicu. Vedecká misia STS-107, do ktorej posádky bol vymenovaný v roku 2000, bola jeho prvým letom do vesmíru. Náplňou misie boli predovšetkým vedecké experimenty v mikrogravitácii.

Brown tragicky zahynul spolu s ostatnými šiestimi členmi posádky pri havárii Columbie počas návratu. Bol pochovaný na Arlingtonskom národnom cintoríne, tak ako ďalší dvaja členovia posádky (Clarková a Anderson). 

## Pocty
Na jeho pamiatku bol pomenovaný asteroid *[[51825 Davidbrown]]*, jeho meno sa dostalo aj do leteckého a kozmického akademického centra *Laurel B. Clark and David M. Brown Aerospace Medicine Academic Center*. Je po ňom pomenovaný aj jeden vrch pohoria *[[Columbia Hills]]* na Marse.

## Externé odkazy
* Web Kosmo o lete STS-107
* Web Kosmo o Brownovi
* Web Space o Brownovi 

Kategória:Kozmonauti USA
Kategória:Narodenia v 1956
Kategória:Úmrtia v 2003
Kategória:Osobnosti z Virgínie
Kategória:Obete kozmických katastrof
Kategória:Rádioamatéri
USS Nevada

**USS Nevada** môže byť loď:
* parník, pozri Nevada (1863)
* monitor, neskôr premenovaný na *Tonopah*, pozri USS Nevada (BM-8)
* bojová loď, pozri USS Nevada (BB-36)
* balistická jadrová ponorka, pozri USS Nevada (SSBN-733)

Kategória:Lode USA
Strmhlavý bombardér

[thumb|[Douglas SBD Dauntless|SBD Dauntless odhadzuje bombu v strmhlavom lete, s vysunutými perforovanými brzdovými klapkami.]]
[náhľad|Letka bombardérov [Junkers Ju 87|Junkers Ju 87 Stuka Stuka počas bojov na východnom fronte.]]
**Strmhlavý bombardér** je typ bombardovacích lietadiel, ktorý na svoj cieľ útočí pri rýchlom a strmom zostupe, tzv. strmhlavým náletom. Takýto manéver umožňuje väčšiu presnosť zásahu bomby a lepšiu ochranu pred protilietadlovou paľbou nepriateľa. Strmhlavé bombardéry sa z toho dôvodu používali hlavne na útoky proti relatívne malým alebo pohybujúcim sa cieľom, ako sú mosty, automobily alebo lode. Útok strmhlav navyše umožňuje zasiahnuť paluby vojnových lodí, ktoré sú menej pancierované ako ich boky na čiare ponoru.

Asi najznámejším strmhlavým bombardérom bol Junkers Ju 87 Stuka, ktorý sa stal symbolom tohto druhu lietadiel. Stroje mali na ľavej kapotovanej nohe svojho podvozku pripevnenú sirénu, ktorá vyvolávala pri strmhlavom lete, kedy ju zvykli letci zapínať, výrazný kvílivý zvuk. Ďalšie strmhlavé bombardéry boli nasadené najmä počas bojov v Pacifiku, kde sa výrazne zapojili do námorných bojov. Boli to napríklad americké stroje SBD Dauntless, či SB2C Helldiver alebo ich japonskí konkurenti, napr. Aiči D3A Val.

Po skončení druhej svetovej vojny sa strmhlavé bombardéry z výzbroje dosť rýchlo vytratili. Bolo to spôsobené zefektívnením protilietadlovej obrany, ako aj pokrokom vo vývoji stíhacích lietadiel, ktoré dokázali zväčša proti relatívne pomalším strmhlavým bombardérom úspešne zasahovať. V rovnakom čase umožnil rozvoj najstarších počítacích strojov vytvoriť podstatne dokonalejšie a hlavne presnejšie bombardovacie zameriavače, ktoré bolo možné inštalovať prakticky do akéhokoľvek lietadla. Časť úloh strmhlavých bombardérov tak prebrali klasické taktické alebo stredné bombardéry. Zdokonaľovanie stíhacích lietadiel a ich nasadenia proti pozemným cieľom, spôsobilo vznik nového druhu tzv. stíhacích bombardérov, ktorých nasadenie pri útokoch na menšie ciele už bolo dostatočne efektívne.

Kategória:Bombardovacie lietadlá
Vartry

**Vartry** (angl. *River Vartry*, ír. *Abhainn Fheartraí*) je rieka na východnom pobreží Írska. 

Pramení na juhozápadnom svahu vrchu Great Sugar Loaf () v Calary Bog, na východnom úpätí pohoria Wicklow Mountains, južne od obce Killough. Sprvu tečie severojužným smerom, neďaleko obce Roundwood sa stáča na juhovýchod, preteká kaňonovitým údolím The Devil's Glen a nad mestom Ashford sa definitívne stáča na východ. Severne od mesta Wicklow ústi do morskej lagúny The Murragh, ktorá je spojená s Írskym morom. 

Pri obci Roundwood bola rieka na dvoch miestach prehradená a bola na nej vybudovaná priehrada Vartry Reservoir. Preteká výhradne územím grófstva Wicklow.

Kategória:Rieky v Írsku
Vartry
Tetryl

**Tetryl** je citlivá výbušná zlúčenina na výrobu rozbušiek. Jeho názov podľa IUPAC je **2,4,6-trinitrofenyl-N-metylnitramín** a je tiež známy pod synonymami **nitramín**, **tetralit** a **tetril**. Jeho chemický vzorec je .

Tetryl je žltá kryštalická pevná látka bez zápachu, ktorá sa v prírode voľne nevyskytuje. Za určitých podmienok môže existovať ako prach vo vzduchu. Je slabo rozpustný vo vode a v ostatných kvapalinách.

Tetryl sa používal najmä v prvej a druhej svetovej vojne a v neskorších konfliktoch. Tetryl sa obyčajne používa bez prímesí, ale občas sa zlučuje s TNT za vzniku tetrytolu. Rýchlosť výbuchu samotného tetrylu je 7 570 m/s.

## Výroba
Tetryl sa vyrába zmiešaním koncentrovanej kyseliny dusičnej a kyseliny sírovej s dimetylanilínom.

## Pozri aj
* Hexanitrobenzén
* Trinitrotoluén

## Referencie

## Externé odkazy

* Tetryl na PubChem

Kategória:Nitroamíny
Kategória:Výbušniny
Bouaké

**Bouaké** (alebo aj **Bwake**) je druhé najväčšie mesto Pobrežia Slonoviny s počtom obyvateľov 875&nbsp;300 (údaj z 2002) a tiež hlavné mesto rovnomenného departmentu. Mesto aj department sa nachádza v regióne Vallée du Bandama.

Jeho ekonomika je založená na bavlnom priemysle. Je centrom etnickej skupiny Baouléov a známym pre jeho remeslá. Veľký rozvoj mesta nastal v 70. rokoch po výstavbe priehrady Kossou. V meste sa usporiadava karneval a trhy, nachádza sa tu aj Katedrála svätého Michala. Mesto ma aj letisko, ktoré sa nachádza severozápadne od mesta a má pristávaciu dráhu dlhú 3 300 metrov.

## Demografia

Kategória:Mestá v Pobreží Slonoviny
Hóra

**Hóra** môže byť:
*rumunský ľudový tanec, pozri hóra (tanec)
*v náboženstve: starší názov pre hodinku, teda jednu z hodiniek, pozri pod hodinky (modlitba)
*v mytológii: jedna z Hór, pozri Hóry
*v baníctve: hodina (uhlomerná jednotka)
Moira

**Moira** môže byť:
*s veľkým M: postava v starogréckej mytológii, pozri Moiry (grécka mytológia)
*s malým m: knižne: osud
Blaubeuren

**Blaubeuren** je mesto v krajinskom okrese Alb-Donau v spolkovej krajine Bádensko-Württembersko v Nemecku. Mesto má 11 870 obyvateľov a rozlohu .

## Geografia
náhľad|left|180px|Blaubeuren
Mesto Blaubeuren leží na úpätí pohoria Švábska Jura na východe spolkovej krajiny Bádensko-Württembersko, 16 km západne od mesta Ulm.

Mesto susedí na sever s mestom Laichingen a s obcou Berghülen, na východe s obcou Blaustein, na juhu s mestami Ulm a Erbach a na západe sú mestá Schelklingen a Heroldstatt.

## Pamiatky
* Kláštor v Blaubeurene (*Kloster Blaubeuren*)

## Prírodné pamiatky
* Blautopf – krasový prameň

## Iné projekty

Kategória:Mestá v Bádensku-Württembersku
Plebejský snem

**Plebejský snem** ( *concilium plebis/concilia plebis*/(?)*contio plebis*, od roku 287 pred Kr. aj *comitia plebis tributa*) bolo zhromaždenie rímskych plebejcov v starovekom Ríme v období rímskej republiky. Rozhodovalo o záležitostiach plebejcov – prijímali sa na ňom zákony, volili sa plebejskí úradníci.

Zriadenie plebejského zhromaždenia si plebejci vymohli v roku 494 pred Kr. Na zhromaždení sa mohli zúčastňovať len plebejci, nemohli sa na ňom zúčastňovať patricijovia. Zhromaždenie zvolávali a riadili plebejskí tribúni a rozhodoval o voľbe plebejských úradníkov (edilovia, tribúni ľudu) a prijímal uznesenia, ktoré boli záväzné len pre plebejcov (plebiscit – lat. plebei scitum). V 4. storočí pred Kr. bol prijatý zákon, podľa ktorého boli uznesenia plebejských snemov záväzné aj pre patricijov, ak rímsky senát schválil zákon. V roku 287 pred Kr. tzv. Hortensiovým zákonom boli uznesenia plebejského snemu záväzné pre patricijov aj bez schválenia senátu. Rímski plebejci tak zavŕšili svoje politické zrovnoprávnenie s patricijmi, začala sa vytvárať nová politická skupina nobilita, ktorá ovládla politický život v starom Ríme.

Kategória:Politika v starovekom Ríme
Michal Kumorovitz

**Michal Kumorovitz**, SJ (* 28. september 1911, Rudňany, Rakúsko-Uhorsko – † 26. december 2007, Ivanka pri Dunaji, Slovensko) bol slovenský rímskokatolícky kňaz, jezuita, fyzik, teológ a filozof.

## Štúdiá
Do noviciátu Spoločnosti Ježišovej v Trnave vstúpil 30. júla 1928. Zmaturoval v roku 1932 v Kláštore pod Znievom.  V štúdiách filozofie pokračoval v rokoch 19321935 v nemeckom Pullach im Isartal. Ukončil ich licenciátom. V rokoch 19351937 pôsobil v Ružomberku. V rokoch 19371941 študoval teológiu najprv v belgickom Leuvene, neskôr vo francúzskom Lyone. Za kňaza bol vysvätený 9. septembra 1940 v Lalouvesc vo Francúzsku.  Počas Slovenského štátu v rokoch 1941 – 1945 študoval v Bratislave na Slovenskej univerzite matematiku a fyziku. V roku 1947 obhájil doktorát z matematiky.

## Život a práca
Michal Kumorovitz počas štúdií na Slovenskej univerzite v Bratislave pôsobil ako kňaz v kaplnke na internáte Lafranconi. Neskôr vyučoval matematiku na jezuitskom (neskôr poštátnenom) gymnáziu v Bratislave.  Od roku 1948 pracoval na Ústave matematiky Prírodovedeckej fakulty Slovenskej univerzity v Bratislave ako asistent. 

Po barbarskej noci z 13. na 14. apríla 1950, počas ktorej štátna komunistická moc zlikvidovala mužské rehole, ho odviezli spolu s ostatnými rehoľníkmi do internačného kláštora Jasov a neskôr do Podolínca. Prepustený bol na základe zlého zdravotného stavu až v roku 1952. Práci v školstve, vede, ako aj povolaniu kňaza sa však už venovať nemohol. Zamestnanie dostal v podniku Tesla v Bratislave. Stal sa uznávaným odborníkom na akustiku. Pôsobil ako člen subkomisie Česko-slovenskej akadémie vied pre elektroakustiku. Podieľal sa na riešení viacerých vedeckých otázok a problémov a okrem iného aj praktickému ozvučovaniu štadiónov. 

Po odchode do dôchodku sa venoval prekladateľskej činnosti. Verejne slúžiť omšu mal povolené až v roku 1980, aj to iba v Ústave pre telesne postihnutých v Bratislave. Posledné dni prežil v Senioráte Spoločnosti Ježišovej v Ivanke pri Dunaji. Dožil sa 96 rokov. Pochovaný je v Ivanke pri Dunaji.

Kategória:Slovenskí rímskokatolícki kňazi
Kategória:Slovenskí jezuiti
Sollal

**Sollal** () je kórejský lunárny Nový rok. Spolu so sviatkom Čchusok je to najvýznamnejší (tradičný) sviatok v Kórei. Oslavuje sa v prvom dni prvého mesiaca nového roka podľa lunárneho kalendára, ktorý v roku 2024 pripadne na 10. február.

Hoci v Kórei už od začiatku 20. storočia platí solárny kalendár, niektoré tradičné sviatky sa oslavujú podľa tradičného lunárneho kalendára používaného prakticky až do 20. storočia v celej východnej Ázii. Kórejčania doteraz okrem Nového roku (1. januára podľa solárneho kalendára) slávia aj Sollal, ktorý je dokonca štátnym sviatkom. V Južnej Kórei je voľno od 30 dňa 12 mesiaca až do 2 dňa 1 mesiaca lunárneho kalendára (v ktorom majú mesiace 29 alebo 30 dní), tj. v roku 2008 od 6. do 8. februára.

Kórejčania sa tradične vracajú na sviatky Sollal do svojho rodného mestečka (dediny). Oblečú si tradičný odev „hanbok“ a idú sa pokloniť najstarším predstaviteľom svojej rodiny. Tento novoročný úklon sa v kórejčina nazýva „sebä“. Za prejavenie úcty im starí rodičia symbolicky dajú peniaze, nazývané „sebätton“. Tradičným pokrmom počas sviatku sollal je tzv. „ttokkuk“, polievka s knedlíkmi z ryžovej múky. Hovorí sa, že jedenie ttokkuk na Nový rok znamená byť o rok starší (Kórejčania sa tradične stávajú o rok starší práve na Sollal a nie na narodeniny). Sviatok trávia spoločne v rodinnom prostredí kde hrajú tradičné hry, napr. hru „jut“. 

Zaujímavosťou je, že na sviatky Čchusok a Sollal sa veľká časť kórejského národa hlavne zo Soulu a okolia (kde žije až ½ juhokórejskej populácie) presúva lietadlom, loďou, vlakom, autobusom či autom. Preto si túto cestu musia už rok dopredu rezervovať, ináč sa nikam nedostanú. Hlavné mesto Soul je v tomto čase takmer „ľudoprázdne“.

Keďže na sviatky Čchusok a Sollal sa stretáva celá rodina a Kórejčania ich tradične slávia už veľa storočí, zohrávajú podobnú funkciu ako u nás Vianoce.

Kategória:Kórejská republika
Kapybara

**Kapybara** môže byť:
*rod hlodavcov zahŕňajúci 1 alebo 2 recentné druhy a 2 vymreté druhy, lat. *Hydrochoerus*, pozri kapybara (rod)
*kapybara močiarna
Deň detí (Kórejská republika)

**Deň detí** po kórejsky *orininal* (어린이날). Na rozdiel od európskych krajín sa v Kórejskej republike oslavuje Deň detí 5. mája. Je to štátny sviatok. Deti v tento deň nejdú do školy a rodičia do práce. Kórejčania tradične tento sviatok oslavujú spolu, či už v parkoch, zábavných centrách, cirkusoch, zoologických záhradách alebo na uliciach. 

## Pozri aj
* Medzinárodný deň detí

Kategória:Kórejská republika
Kategória:Sviatky
USS Louisiana (BB-71)

náhľad|Model|vpravo

**USS Louisiana (BB-71)** bola nikdy nepostavená bojová loď triedy Montana USA. Nazvaná bola po 18. štáte USA Louisiane.

## Stavba
Rozhodnutie o stavbe padlo 19. júla 1940, a stavať ju mala lodenica Norfolk Navy Yard v Portsmouthe (Virgínia). Avšak skôr ako sa stihlo začať, bolo rozhodnuté zrušiť stavbu (21. júla 1943). *USS Louisiana*  mala byť štvrtou loďou tohto mena a bola poslednou bojovou loďou USA, ktorej stavba bola schválená.

## Pozri aj
*iné významy Louisiana

Louisiana
Louisiana
Louisiana (rozlišovacia stránka)

**Louisiana** môže byť:
* štát USA, pozri Louisiana
* mesto v štáte Missouri, pozri Louisiana (Missouri)
* historický región v severnej Amerike, súčasť francúzskej kolónie, pozri Louisiana (francúzska kolónia)
* historický región v severnej Amerike, súčasť španielskej kolónie, pozri Louisiana (španielska kolónia)
* CSS Louisiana
* Louisiana (film)
* Louisiana (pieseň)
* University of Louisiana, historické meno univerzity
* USS Louisiana
USS New Hampshire (BB-70)

náhľad|Model|vpravo

**USS New Hampshire (BB-70)** bola nikdy nepostavená bojová loď triedy Montana USA. Nazvaná bola po 9. štáte USA New Hampshire.

## Stavba
Rozhodnutie o stavbe padlo 19. júla 1940, a stavať ju mala lodenica New York Navy Yard. Avšak skôr ako sa stihlo začať, bolo rozhodnuté stavbu zrušiť (21. júla 1943).

## Pozri aj
*iné významy New Hampshire

New Hampshire
New Hampshire
USS Montana (BB-67)

náhľad|Umelecké zobrazenie|vpravo

**USS Montana (BB-67)** bola  bojová loď triedy Montana USA, ktorá však nebola nikdy dokončená. Nazvaná bola po 41. štáte USA Montana.

## Stavba
Rozhodnutie o stavbe padlo 19. júla 1940, a stavať ju mala lodenica Philadelphia Navy Yard. Avšak skôr, ako sa stihlo začať, bolo rozhodnuté zrušiť stavbu (21. júla 1943). *USS Montana*  mala byť treťou loďou tohto mena a druhou bojovou loďou tohto mena. Obidve bojové lode však boli zrušené, a tak sa Montana stala jediným vtedajším štátom USA, na počesť ktorého nebola postavená žiadna bojová loď v modernej ére bojových lodí (1906-1946).

## Pozri aj
* Montana

Montana
Montana
Krkonoše

[thumb|Východ slnka v [zima|zimných Krkonošiach (poľská strana).]]
**Krkonoše** (, ) sú najvyšším pohorím Česka a celého masívu Sudet. Ležia v severných Čechách a na juhu poľskej časti Sliezska. Najvyššia hora Krkonôš Sněžka má 1 603 metrov nad morom. 

Krkonoše tvoria prirodzené rozvodie medzi Severným a Baltským morom. V Krkonošiach pramenia rieky Labe, Malé Labe, Úpa, Jizerka a Mumlava, ale tiež Kamienica a Łomniczka. Na poľskej strane sa nachádzajú jazerá ľadovcového pôvodu Wielki a Mały Staw.

Pohorie je tvorené prvohornými a predprvohornými horninami krkonošského kryštalinika a krkonošsko-jizerského plutónu. Na jeho území sa vyskytujú reliktné a endemické druhy rastlín a živočíchov.

## Ochrana územia
V roku 1963 bol na území Krkonôš za chránené územie vyhlásený Krkonošský národný park (KRNAP), štyri roky po Karkonoskem Parku Narodowem (KPN), ktorý bol založený v  roku 1959. Ochranné pásmo národného parku má na českej strane rozlohu . 

Krkonoše sú tiež od roku 1992 Bilaterálnou biosférickou rezerváciou vyhlásenou Organizáciou spojených národov pre vzdelávanie, vedu a kultúru (rozloha českej časti je ).

Na území Krkonôš je vyhlásená aj vtáčia oblasť a významné vtáčie územie, ktoré pokrýva celú oblasť biosférickej rezervácie resp. národného parku, vrátane ochranného pásma.

### Vybrané vrcholy

## Iné projekty


Kategória:Pohoria v Česku
Kategória:Pohoria v Poľsku
Kategória:Geomorfologické celky v Česku
Pakobylka rožkatá

**Pakobylka rožkatá** (*Medauroidea extradentata*, syn. *Baculum extradentatum*) je pakobylka z čeľade *[[Phasmatidae]]*.

## Vzhľad
Samička dorastá 911 cm, samček 7 cm. Samička má na prostrednom páre nôh malé laloky a dva tŕňovité výbežky na hlave.

## Rozšírenie
Krovinaté oblasti Vietnamu.

## Rozmnožovanie
Vajíčka pakobyliek rodu *Medauroidea* sú neobyčajne rozmanitých tvarov, často sú ploché alebo valcovité. Vajíčka *M. extradentata* sú však guľaté o veľkosti asi 3 mm. Po 26 mesiacoch sa liahnu 1 cm dlhé nymfy. Tento druh sa môže rozmnožovať aj partenogeneticky.

## Zdroj
* Eugene Bruins: *Encyklopedie teraristiky* ISBN 80-7234-069-7

## Iné projekty

Kategória:Phasmatidae
Gela

**Gela** je mesto na Sicílii. Mesto má 77&nbsp;261 obyvateľov a rozlohu .
## Reference
* (**en**) Piccolo, Salvatore. ''Gela.'' Ancient History Encyclopedia. December 20, 2017.

## Iné projekty

Kategória:Mestá na Sicílii
Kategória:Prístavné mestá v Taliansku
Kategória:Prístavné mestá Stredozemného mora
Necpalská dolina

**Necpalská dolina** je dolina na západnej strane Veľkej Fatry. Preteká ňou Necpalský potok. Vedie ňou modro značkovaný chodník z Necpál na Chatu pod Borišovom. Takmer celou dolinou prechádza asfaltová cesta (zákaz vjazdu; len s povolenkou) a zeleno-značená cyklotrasa. Dolina je dlhá 11 kilometrov od dediny Necpaly až po razcestie pod chodníkom smerujúcim na Borišov modrou značkou.

## Galéria

Zimná Necpalská dolina - panoramio.jpg|Necpalská dolina v zime
Necpalska dolina.jpg|Horáreň v Necpalskej doline


## Referencie

## Iné projekty

## Externé odkazy
* Poloha na turistickej mape

Kategória:Doliny Veľkej Fatry
Kategória:Necpaly (okres Martin)
Belianska dolina (Veľká Fatra)

**Belianska dolina** leží na západnej - turčianskej strane Veľkej Fatry.

Preteká ňou Beliansky potok a takmer celou dolinou prechádza asfaltová cesta (zákaz vjazdu) a zeleno-značená cyklotrasa. 

Vedie ňou zeleno značkovaný chodník z obce Belá-Dulice na Chatu pod Borišovom. V hornej časti sa nachádza rekreačné stredisko Havranovo a v bočných dolinách množstvo súkromných chát.

## Referencie

## Iné projekty

## Externé odkazy
* Poloha na turistickej mape

Kategória:Doliny Veľkej Fatry
Kategória:Belá-Dulice
Jasenská dolina (Veľká Fatra)

**Jasenská dolina** leží na západnej strane Veľkej Fatry.

Preteká ňou potok Vôdky. V jej dolnej časti je lyžiarske stredisko, prístupné z obce Belá-Dulice. Prechádza ňou asfaltová cesta, cyklotrasa a modro-značený chodník z Belej-Dulíc na Lysec ().

## Referencie

## Iné projekty

## Externé odkazy
* Poloha na turistickej mape

Kategória:Doliny Veľkej Fatry
Kategória:Turčianske Jaseno
Kategória:Belá-Dulice
Kantorská dolina

**Kantorská dolina** je dolina na severnej strane Veľkej Fatry.

Preteká ňou Kantorský potok. Zo Sklabinského Podzámku ňou vedú zeleno značkovaný chodník na Jarabinú a žlto značkovaný chodník na Kľak. Prechádza ňou asfaltová cesta a zeleno-značená cyklotrasa. Nachádza sa v nej obec Sklabinský Podzámok a do Turčianskej kotliny vyúsťuje pri Turčianskej Štiavničke.

## Referencie

## Iné projekty

## Externé odkazy
* Poloha na turistickej mape

Kategória:Doliny Veľkej Fatry
Veľká dolina (Veľká Fatra)

**Veľká dolina** sa nachádza vo Veľkej Fatre, v severozápadnej časti pohoria, na území okresu Martin. Preteká ňou potok Ráztoky. 

Jej horná časť sa nazýva *Kliačková dolina.* Začína pod hlavným hrebeňom turčianskej vetvy pohoria medzi Kľakom (1 394,1 m n. m.) a Chládkovým (1 240,4 m n. m.) a do Turčianskej kotliny ústi juhovýchodne od obce Nolčovo. Prechádza ňou zeleno značkovaný chodník z Krpelian do sedla Príslop (935 m n. m.). Dolinou prechádza asfaltová cesta a zeleno-značená cyklotrasa (až po ústie dolinky Brdce), turistom slúžia dva prístrešky - jeden v ústí doliny, druhý v lokalite Pod Brdcom.

## Referencie

## Externé odkazy
* Poloha na turistickej mape

Kategória:Doliny Veľkej Fatry
Malá Bránica (dolina)

**Malá Bránica** je dolina na severnej strane Malej Fatry pri obci Belá.

Preteká ňou rovnomenný potok. Približne do polovice doliny siaha asfaltová cesta, ďalej pokračuje ako turistický chodník. Jej dolnou časťou vedie zeleno značkovaný chodník zo zastávky SAD Bránica do sedla Bublen. Nachádzajú sa tu zachovalé pastierske obydlia, ktoré sa v súčasnosti využívajú na rekreačnú turistiku. Je súčasťou Národného parku Malá Fatra.

## Referencie

## Pozri aj
*Veľká Bránica

## Iné projekty

## Externé odkazy
* Poloha na turistickej mape

## Zdroj
* Malá Fatra – *Vrátna. Turistická mapa 1:50 000*, Edícia turistických máp č. 110, vyd. VKÚ Harmanec 1993, ISBN 80-85510-09-X

Kategória:Doliny Malej Fatry
Dolina Kúr

**Dolina Kúr** sa nachádza na severnej strane Malej Fatry. Preteká ňou rovnomenný potok. V hornej časti sa vetví na Kukurišovu dolinu, Prostrednú dolinu a Haviarsku dolinu. Vedie ňou modro značkovaný chodník z Krasnian do sedla Priehyb. V doline sa nachádza Kukuríšova jaskyňa.

## Iné projekty

## Externé odkazy
* Poloha na turistickej mape

Kategória:Doliny Malej Fatry
Dolina Hoskora

**Hoskora** je dolina v Malej Fatre severne od Vrútok. Preteká ňou rovnomenný potok. Do údolia Váhu vyúsťuje pri osade Jánošíkovo pod časťou Sekanina. Nie je turisticky prístupná.

Na severe lemuje ústie doliny Národná prírodná rezervácia Krivé, ktorá sa rozprestiera na vrchole Krivé (). A ďalej v doline smerom k hlavnému hrebeňu pohoria leží na vrchu Hrádok () Prírodná rezervácia Hrádok. Na konci doliny začína územie Národnej prírodnej rezervácie Suchý.

Kategória:Doliny Malej Fatry
Hradské

**Hradské** je dolina v Malej Fatre. Preteká ňou Hradský potok. Jej dolnou časťou vedú modro a červeno značkovaný chodník z Nezbudskej Lúčky na Chatu pod Suchým.

Neďaleko ústia doliny v Domašínskom meandri sa nachádza Starhrad.

## Referencie

Kategória:Doliny Malej Fatry
Sučianska dolina

náhľad|Sučianska dolina
**Sučianska dolina** je dolina na južnej strane Krivánskej Malej Fatry. Leží na katastrálnom území obce Sučany a preteká ňou Biely potok. Nie je turisticky sprístupnená. V jej ústí sa nachádza prírodná rezervácia Pod Rígľom.

## Iné projekty

## Externé odkazy
* Poloha na turistickej mape

Kategória:Doliny Malej Fatry
Révalovská dolina

**Révalovská dolina** alebo **Snilovská dolina** je dolina na južnej strane Krivánskej Malej Fatry. Preteká ňou Snilovský potok. Jej dolnou časťou prechádza zeleno značkovaný chodník zo Šútova, resp. Trusalovej na Chatu pod Chlebom.

Kategória:Doliny Malej Fatry
Dolina Bystrička

**Bystrička** je dolina v Malej Fatre. Preteká ňou potok Bystrička. Vedie ňou zeleno značkovaný chodník z rázcestia Bystrička do sedla Medziholie.

Na začiatku doliny sa nachádza kameňolom. Na západných svahoch doliny sa rozprestiera Národná prírodná rezervácia Šrámková.

## Iné projekty

## Externé odkazy
* Poloha na turistickej mape

Bystrička
Chasapiko

**Chasapiko** (gr. *Χασάπικο*), je grécky ľudový tanec a ľudová hudba, pôvodne z Konštantinopola (Istanbul).
Názov pochádza od slova Chasapis (mäsiar), pretože tento štýl má pôvod v mäsiarstvách z byzantskej doby. Iný názov je aj „makelarikos choros“ (mäsiarsky tanec). Po obsadení Turkami sa táto hudba dostala i do tureckej ľudovej kultúry, avšak má grécky pôvod.

Chasapiko je hrané v tradičnom orientálnom rytme. Po výmene obyvateľstva medzi Gréckom a Tureckom po prvej svetovej vojne Istanbul väčšina Grékov opustila a prisťahovala sa do Grécka. Priniesla so sebou mestskú tradičnú kultúru a aj Chasapiko, ktoré sa stalo v Grécku populárne. Vďaka nemu vznikla i grécka hudba Syrtaki, všeobecne známa z filmu Grék Zorba.
V Turecku je chasapiko známe pod menom „Kasap Havasi“. Podobnú hudbu môžeme nájsť v ostatných balkánskych krajinách a Blízkom východe, zvlášť podobná je Izraelská pieseň „Hora“, či srbské „Kasapsko“, prípadne albánska verzia, všetky verzie vychádzajú z pôvodného byzantského konštantínopolského chasapika, ktorý sa rozšíril v osmanskej dobe.

Chasapiko  sa najčastejšie hrá na kanune (orientálny brnkací nástroj), klarinete, alebo husliach, mandolínach ako zurna a dzura, novšie verzie i na buzuki. 

Tanec k tejto piesni má starý byzantský grécky pôvod, tancujú ho len muži, dvaja a viacerí, ktorí sa držia za ramená a spoločne robia zložité kroky a otočky.

## Štýly
*Eche jia panaja
*Chasapiko politiko 
*Chasaposerviko
*Chasapiko argo (pomalé)
*Chasapiko grigoro (rýchle)

## Ukážky hudby
*Tradičná hudba a tanec Chasapiko
*Chasapiko melódie
*Chasapiko politiko
*Katerina Tsiridou - Ehe geia Panagia

Kategória:Hudba v Grécku
Kategória:Hudba v Turecku
Kategória:Hudobné žánre